Diari Oficial de la Generalitat Valenciana


Sumari del DOGV 9315, del 07-04-2022 (2022/2837)

RESOLUCIÓ de 28 de març de 2022, de la directora general de Relacions amb les Corts, de la Presidència de la Generalitat, per la qual es publica el conveni marc entre la Fundació de la Comunitat Valenciana per a la gestió de l'Institut d'Investigació Sanitària i Biomèdica d'Alacant (ISABIAL) i la Universitat Catòlica de València Sant Vicent Màrtir per a la col·laboració en activitats d'investigació, formació d'alumnes i personal, i intercanvi d'experts i professionals de diversos àmbits.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9315

Data del DOGV
:   07-04-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/2837


Data del document
:   28-03-2022

Organisme emissor
:   Presidència de la Generalitat

Tipus de document
:   Resolució

RESOLUCIÓ de 28 de març de 2022, de la directora general de Relacions amb les Corts, de la Presidència de la Generalitat, per la qual es publica el conveni marc entre la Fundació de la Comunitat Valenciana per a la gestió de l'Institut d'Investigació Sanitària i Biomèdica d'Alacant (ISABIAL) i la Universitat Catòlica de València Sant Vicent Màrtir per a la col·laboració en activitats d'investigació, formació d'alumnes i personal, i intercanvi d'experts i professionals de diversos àmbits. [2022/2837]  
La Fundació de la Comunitat Valenciana per a la gestió de l'Institut d'Investigació Sanitària i Biomèdica d'Alacant (ISABIAL) i la Universitat Catòlica de València Sant Vicent Màrtir han subscrit, prèvia tramitació reglamentària, el dia 9 de febrer de 2022, el conveni marc per a la col·laboració en activitats d'investigació, formació d'alumnes i personal, i intercanvi de persones expertes i professionals de diversos àmbits i segons amb allò que preveu l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrit en el Registre de Convenis de la Generalitat amb data 25 de març de 2022 i número 0222/2022, és procedent la publicació en el Diari Oficial de la Generalitat Valenciana del conveni esmentat, que figura annex a aquesta resolució.  
  
València, 28 de març de 2022.- La directora general de Relacions amb les Corts: Ana Belén Domínguez Cana.  
  
  
Conveni marc entre la Fundació de la Comunitat Valenciana per a la gestió de l'Institut d'Investigació Sanitària i Biomèdica d'Alacant i la Universitat Catòlica de València Sant Vicent Màrtir  
  
València, 18 de gener de 2022.  
  
Reunits  
D'una part, José Sánchez Payá, en qualitat de director general i científic de la Fundació de la Comunitat Valenciana per a la gestió de l'Institut d'Investigació Sanitària i Biomèdica d'Alacant (ISABIAL) (en endavant ISABIAL), amb CIF: B57604125, amb domicili social en avinguda Pintor Baeza, 12, CP: 03245 Tel. 756 972 839 Email: szmw@jjdbzvq.am  
I d'una altra part, José Manuel Pagán Agulló, en qualitat de rector de la Universitat Catòlica de València Sant Vicent Màrtir (en endavant UCV) amb CIF P50828217, amb domicili social a València, plaça Santa Úrsula, 2, CP 46184.  
  
Exposen  
1. Que les dues entitats tenen objectius i interessos comuns en els camps acadèmic, científic, cultural i social.  
2. Que la UCV és un centre d'ensenyament superior i investigació que persegueix el desenvolupament social, econòmic i cultural de la societat del seu entorn mitjançant la creació i transmissió de coneixements.  
Per al compliment d'aquestes finalitats i donada la seua vocació catòlica, la UCV manté una orientació cap al seu entorn, conscient que cada vegada és més necessària la col·laboració entre totes les institucions que participen en el desenvolupament social.  
3. Que ISABIAL és una entitat, interessada a col·laborar amb la Universitat Catòlica de València.  
4. Que tant ISABIAL com la UCV desitgen col·laborar en els camps formatius i científics d'interés comú, incloent la participació en projectes conjunts tant d'àmbit nacional com internacional.  
Tenint en compte l'anteriorment exposat, la UCV i ISABIAL.  
  
Convenen  
Estrényer les seues relacions, conjuminar esforços i establir normes àmplies d'actuació que canalitzen i incrementen, dins d'un marc preestablit, els contactes i col·laboracions d'acord amb les següents  
  
Clàusules  
  
Primera. Finalitat de l'acord de col·laboració  
L'objecte d'aquest acord és l'establiment d'un marc d'actuació per a la col·laboració entre la UCV i ISABIAL en activitats d'investigació, formació d'alumnes i personal i d'intercanvi de persones expertes i professionals de diversos àmbits.  
  
Segona. Modalitats de col·laboració  
a) Assessorament mutu en qüestions relacionades amb l'activitat de totes dues entitats.  
b) Cooperació en programes de formació i reciclatge de professionals.  
c) Quantes unes altres siguen considerades d'interés mutu, dins de les disponibilitats de les parts i de les activitats que constitueixen l'objecte del present acord marc.  
  
Tercera. Contingut dels convenis específics  
Cada projecte i/o programa d'actuació en el marc d'aquest acord serà objecte d'un conveni específic, que haurà de contindre, entre altres, els següents aspectes:  
a) Definició de l'objectiu que es persegueix.  
b) Descripció del Pla de treball, que inclourà les diferents fases del mateix i la cronologia del seu desenvolupament.  
c) Pressupost total i mitjans materials i humans que requerisca el citat programa, especificant les aportacions de cada entitat.  
d) Normes per a la coordinació, execució i seguiment del projecte.  
  
e) Noms de les persones, una per cada part, que es designaran per mutu acord i es responsabilitzaran de la marxa del conveni.  
  
Quarta. Normes de funcionament  
Les col·laboracions derivades d'aquest acord de col·laboració quedaran sotmeses a les normes de la UCV i en la forma que establisquen els convenis específics, tenint en compte la naturalesa de la col·laboració i el centre on es faça el treball.  
  
Cinquena. Entrada en vigor i duració  
El present acord de col·laboració entrarà en vigor en el moment de la seua signatura, sent la seua duració de quatre anys prorrogables per altres quatre de manera expressa, llevat que una de les parts notifique per escrit a l'altra la denúncia d'aquest, amb sis mesos d'antelació a la data de finalització del conveni o de qualsevol de les seues pròrrogues.  
En tot cas hauran de finalitzar-se les tasques dels convenis específics que estiguen en vigor.  
  
Sisena. Modificació  
Les parts podran modificar el present document en qualsevol moment per mutu acord.  
  
Setena. Jurisdicció  
ISABIAL i la UCV es comprometen a resoldre de manera amistosa qualsevol desacord que puga sorgir en el desenvolupament del present acord.  
En cas de conflicte totes dues parts acorden el sotmetiment als tribunals de València, amb renúncia del seu propi fur.  
  
I en prova de conformitat de quant antecedeix, signen per duplicat el present document, en el lloc i dates a dalt indicades.  
  
09.02.2022. Per la Universitat Catòlica de València Sant Vicent Màrtir  
El rector: José Manuel Pagán Agulló.  
  
09.02.2022. Per la Fundació per la gestió d'ISABIAL  
L'administrador: José Sánchez Payá.